kunna að skapast á sjó og stuðla þannig að bættu öryggi sjófarenda og því að koma í veg fyrir eða greina mengun af völdum skipa. Vaktstöðin hefur jafnframt það hlutverk að tryggja að skipstjórar, rekstraraðilar eða umboðsaðilar skipa, sem og farmsendendur eða eigendur hættu- legra eða mengandi vara, uppfylli þær kröfur sem tilgreindar eru í reglugerð um slíka flutninga.

### Samgöngur í lofti.

Stærstur hluti vöru- og farþegaflutninga til og frá landinu með flugi fer um Keflavíkur- flugvöll og því getur mikil truflun í flugrekstri valdið uppnámi í inn- og útflutningi og jafnvel neyðarástandi lokist flugvöllurinn til lengri tíma. ÁKeflavíkurflugvelli er skilgreint öryggissvæði samkvæmt varnarmálalögum nr. 34/2008. Þar eru mörg mikilvæg varnarmannvirki, geta og sérþekking sem er ætlað að mæta þeim öryggisáskorunum sem Ísland stendur frammi fyrir. Þar er rekstrar- og gistiríkja- skuldbindingum framfylgt í formi aðstöðu og þjónustu í tengslum við eftirlit með herskipum og kafbátum, loftrýmisgæslu og loftrýmiseftirlit í stjórn- og eftirlitsstöð Atlantshafs- bandalagsins. Upplýsingar úr ratsjáreftirlitskerfinu eru einnig nýttar fyrir flugleiðsögu auk þess sem ratsjár- og fjarskiptastöðvarnar hýsa fjarskiptabúnað fyrir flugleiðsöguþjónustu og fjarskiptafyrirtækin. Lokist aðrir alþjóðaflugvellir, Akureyri, Egilsstaðir og Reykjavík, til skemmri tíma ógnar það ekki þjóðfélagslegu öryggi þar sem umferð um þá erlendis frá er takmörkuð. Þessir flug- vellir gegna þó mikilvægu hlutverki sem varaflugvellir. Aðrir flugvellir eru takmarkaðri hvað varðar innviði og búnað og eru eingöngu notaðir í innanlandsflug, þar af níu til áætlunarflugs innan lands en um 40 til almannaflugs (einkaflugs). Allir flugvellir landsins nema fjórir alþjóðaflugvellir eru með starfsleyfi í flokki skráðra lendingarstaða. Ekki er talið að það ógni samfélagsöryggi lokist þeir til skemmri tíma þar sem hægt væri að flytja vörur og fólk landleiðina eða sjóleiðis. Þeir geta engu að síður gegnt mikilvægu hlutverki komi til hópslyss. Ef flugleiðsögukerfi, sem notuð eru við flug til og frá landinu, yrðu trufluð með ólögmæt- um verknaði gæti það haft alvarlegar afleiðingar í för með sér, auk þess sem það kæmi niður á flugsamgöngum. Um mörg og ólík kerfi er að ræða sem eykur áhættuna á að slík truflun af ásetningi geti átt sér stað en dregur um leið úr afleiðingum truflana á kerfið í heild. Eldgos, öskufall og mögulega fleiri náttúruhamfarir geta einnig valdið truflunum á flugumferð til og frá landinu en viðbúnaðaráætlanir eru til staðar sem ætlað er tryggja öryggi við slíkar aðstæður. Slíkar viðbúnaðaráætlanir taka einnig til fyrirséðra bilana og skerts rekstrarástands.

d. Helstu þættir raforkukerfisins, svo sem virkjanir, flutnings- og dreifikerfið, afhend- ingaröryggi raforku, varaafl og stýringu, og hvort þeir hafi verið skilgreindir út frá þjóðaröryggishagsmunum. Vísað er til umfjöllunar í svari við b-lið um yfirstandandi vinnu við undirbúning tillagna að lögformlegri skilgreiningu og lögfestingu mikilvægra innviða með tilliti til þjóðaröryggis- hagsmuna. Raforkukerfið byggist í auknum mæli á samvirkni skipulags, mannvirkja og á virkni og öryggi net- og upplýsingakerfa. Áhrif vegna raforkuskorts geta orðið á alla mikilvæga innviði bæði á landsvísu og svæðis- bundið. Áhrifin yrðu misalvarleg eftir því hversu lengi skortur stæði yfir og hversu vel viðkomandi starfsemi væri búin varaafli. Umfangsmestu áhrifin yrðu á höfuðborgarsvæðinu þar sem flestir landsmenn búa og höfuðstöðvar stjórnsýslu og annarra innviða eru staðsettar.